CELEX: 32015R1475
Language: hu
Date: 2015-08-27 00:00:00
Title: A Bizottság (EU) 2015/1475 rendelete (2015. augusztus 27.) a 284/2013/EU rendeletnek a növényvédő szerekre alkalmazott eljárásokra vonatkozó átmeneti intézkedések tekintetében történő módosításáról (EGT-vonatkozású szöveg)

28.8.2015   
            
            
               HU
            
            
               Az Európai Unió Hivatalos Lapja
            
            
               L 225/10
            
         A BIZOTTSÁG (EU) 2015/1475 RENDELETE
   (2015. augusztus 27.)
   a 284/2013/EU rendeletnek a növényvédő szerekre alkalmazott eljárásokra vonatkozó átmeneti intézkedések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/11/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 78. cikke (1) bekezdésének b) pontjára,
   mivel:
   
               (1)
            
            
               A 284/2013/EU bizottsági rendelet (2) hatályon kívül helyezte az 545/2011/EU bizottsági rendeletet (3), és új adatszolgáltatási követelményeket határozott meg a növényvédő szerekre vonatkozóan.
            
         
               (2)
            
            
               Annak érdekében, hogy a tagállamok és az érdekelt felek felkészülhessenek ezen új követelmények teljesítésére, a 284/2013/EU rendelet átmeneti intézkedéseket határoz meg a hatóanyagok jóváhagyási kéreleméhez, a jóváhagyás meghosszabbításához vagy a jóváhagyási feltételek módosításához benyújtott adatokra, valamint a növényvédő szerek engedélyezési kérelméhez, az 1107/2009/EK rendelet 28. cikkében foglaltaknak megfelelően, többek között az engedély meghosszabbításához és az engedély módosításához benyújtott adatokra vonatkozóan.
            
         
               (3)
            
            
               A várakozások szerint az 1141/2010/EU bizottsági rendeletnek (4) megfelelően megújított hatóanyagokat tartalmazó termékek engedélyezésének megújítása iránti minden kérelem benyújtásra került volna 2015. december 31-ig. Az 545/2011/EU rendelet következésképpen alkalmazandó lett volna e kérelmekre. Úgy tűnik azonban, hogy egyes kérelmek csak 2015. december 31-e után kerülnek benyújtásra.
            
         
               (4)
            
            
               Annak biztosítása érdekében, hogy az 1141/2010/EU rendeletnek megfelelően megújított hatóanyagokat tartalmazó növényvédő szerek engedélyezésének megújítása iránti minden kérelemre ugyanazok az adatszolgáltatási követelmények vonatkozzanak, helyénvaló átmeneti intézkedéseket előírni annak céljából, hogy az 545/2011/EU rendeletben előírt adatszolgáltatási követelmények minden ilyen kérelemre vonatkozzanak.
            
         
               (5)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 284/2013/EU rendelet 4. cikkének (1) bekezdése a következő albekezdéssel egészül ki:
   
      „Az 545/2011/EU rendelet továbbra is alkalmazandó a növényvédő szerek engedélyezésének az 1107/2009/EK rendelet 43. cikkének (2) bekezdése szerinti, a hatóanyagnak az 1141/2010/EU rendelet alapján történő megújítását követő megújítására.”
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 27-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2013. március 1-jei 284/2013/EU rendelete a növényvédő szerek forgalomba hozataláról szóló 1107/2009/EK európai parlamenti és tanácsi rendelet értelmében a növényvédő szerekre vonatkozó adatszolgáltatási követelmények meghatározásáról (HL L 93., 2013.4.3., 85. o.).
   
      (3)  A Bizottság 2011. június 10-i 545/2011/EU rendelete az 1107/2009/EK európai parlamenti és tanácsi rendeletnek a növényvédő szerekre vonatkozó adatszolgáltatási követelmények tekintetében történő végrehajtásáról (HL L 155., 2011.6.11., 67. o.).
   
      (4)  A Bizottság 2010. december 7-i 1141/2010/EU rendelete a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).